## הקשר רחב: המחויבות כלפי העניים בנביאים (חובה לתלמידי 5 יח"ל)

מחויבות כלפי העניים בנביאים

התביעה למחויבות כלפי העניים בחברה חוזרת שוב ושוב בדברי הנביאים.

יש לקשר ללימוד את שני הפרקים הללו:

* ישעיהו נח (נלמד בכיתה י"א)
* נחמיה ה (נלמד בכיתה י"ב במסגרת התכנית בנביא)

יש להכיר את הפרקים ברמת הבנת האירוע או הנבואה, הנושאים או המוקדים העיקריים, ולא מעבר לכך.

מטרת הלימוד היא ליצור תמונה שלימה ומלאה יותר של המצוות שנלמדו בחומש דברים.

**לסיכום היחידה** נחזור למגמתו העיקרית של חומש דברים: הכנה של העם לקראת השינויים העומדים בפניו עם הכניסה לארץ ישראל והאתגרים הנגזרים מהם. עם הכניסה לארץ מצווה העם לבנות חברה המושתת על ערכי החסד, הערבות ההדדית והחמלה בפרט כלפי החלשים בחברה. במקביל מתפתח גם היחס הנכון לצבירת רכוש ולמקומו בחיינו.

נשאל: באיזה אופן המצוות שלמדנו ביחידת פתח תפתח מכוונות למימוש מגמה זו?

על התלמיד לדעת לקשר בין כל אחת מהמצוות שנלמדו ביחידה למגמתו של ספר דברים. להבין כיצד המצווה מביאה לידי ביטוי באופן מעשי את הדרכתו של משה לעם ישראל.